Diari Oficial de la Generalitat Valenciana


Sumari del DOGV 7400, del 11-11-2014 (2014/10611)

RESOLUCIÓ de 5 de novembre de 2014, de la Conselleria d’Educació, Cultura i Esport, per la qual s’autoritza el centre docent panameny a Espanya de nova creació denominat IIP Dharma College La Marina, a Benidorm.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7400

Data del DOGV
:   11-11-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/10815


Data del document
:   05-11-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 5 de novembre de 2014, de la Conselleria d’Educació, Cultura i Esport, per la qual s’autoritza el centre docent panameny a Espanya de nova creació denominat IIP Dharma College La Marina, a Benidorm. [2014/10327]  
L'expedient ha sigut iniciat pel representant de l'entitat Fundació Dharma, en sol·licitud d'autorització per a l'obertura i funcionament d'un centre docent panameny de nova creació, per a alumnat espanyol i estranger, denominat IIP Dharma College La Marina a Benidorm.  
  
Consta en l'expedient la certificació expedida pel Ministeri d'Educació de la República de Panamà, de data 26 de juny de 2014, on es constata el compliment dels requisits del país d'origen amb l'autorització per a impartir tots els nivells d'Educació Bàsica General (Primària i Premitjana) i Educació Mitjana (Batxillerat), i amb un nombre de 27 estudiants per aula com a màxim.  
Vistos la proposta de la direcció territorial competent en matèria educativa i els informes favorables de la unitat tècnica i de la Inspecció Educativa pel que fa al compliment, respectivament, del que disposen els articles 5, 6 i 11 i 12 del Reial Decret 806/1993, de 28 de maig.  
  
En compliment de l'article 7.7 del Reial Decret 806/1993 i vista la certificació del Ministeri d'Assumptes Exteriors i de Cooperació del Govern d'Espanya, per la qual es verifica la vigència del Conveni Internacional Andrés Bello d'Integració Educativa, Científica, Tecnològica i Cultural (BOE 12.10.1995), del qual Espanya i Panamà són països membres.  
Vistos la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006), modificada per la Llei Orgànica 8/2013, de 9 de desembre, per a la millora de la qualitat educativa (BOE 10.12.2013); el Reial Decret 806/1993, de 28 de maig, sobre règim de centres estrangers a Espanya (BOE 23.06.1993), i la resta de legislació aplicable.  
Vista la proposta del director general de Centres i Persones Docent de data 14 d'octubre de 2014 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport (DOCV 7355, 08.09.2014), resolc:  
  
Primer  
Autoritzar l'obertura i el funcionament del centre docent estranger en els termes i les condicions que s'especifiquen a continuació.  
Codi: 79373949  
Denominació genèrica del centre: centre privat estranger  
Denominació específica del centre: IIP Dharma College La Marina  
Titular: Fundació Dharma  
Domicili: Partida Els Tolls, núm. 5  
Localitat: Benidorm (03270)  
Província: Alacant  
Ensenyances que s'autoritzen i capacitat:  
S'autoritza la impartició de l'Educació Bàsica General (Primària i Premitjana), des del grau 1 al 9, i de l'Educació Mitjana (Batxillerat), des del grau 10 al 12, en Lletres, Comerç, Comerç i Lletres, Comerç amb èmfasi en Banca i Finances, Comerç amb èmfasi en Servicis Turístics i Ciències, i Ciències amb èmfasi en Marina Mercant, amb validesa plena i reconeguts per l'Estat panameny, amb una capacitat per a 27 escolars per aula.  
Alumnat autoritzat: espanyol i estranger.  
  
Segon  
El centre haurà d'impartir en els cursos equivalents a ensenyances obligatòries del sistema educatiu espanyol el currículum de Llengua i Cultura Espanyola, així com de la llengua pròpia de la Comunitat Valenciana, establit per l'Administració educativa, d'acord amb el que disposen l'article 11 i la disposició transitòria segona del Reial Decret 806/1993.  
  
Tercer  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra este acte, que posa fi a la via administrativa, es podrà presentar potestativament un recurs de reposició o es podrà plantejar de forma directa un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant de davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Comunitat Valenciana.  
  
València, 5 de novembre de 2014.- La consellera d'Educació, Cultura i Esport: María José Catalá Verdet.